Apple Arcade: Nu kan du abonnere på spil i App Store

Apple har netop lanceret en ny tjeneste, hvor de tilbyder et såkaldt flatrate abonnement på spil på iOS: Apple Arcade. Det vil sige at du kan downloade alle de spil du har lyst til – i hvert fald dem, der er med i tjenesten. Fra starten er der over 100 spil – men Apple lover at der kommer nye hele tiden. Og med over en milliard brugere er der en del potentielle kunder for Apple at tage fat i.

Ingen reklamer

Med abonnementet slipper du helt for de ellers så velkendte “in app” køb – og der er heller ikke reklamer. Derudover kan spiludviklerne heller ikke hive informationer ud af tjenesten, så Apple lover at dine data er mere sikre når du bruger Apple Arcade.

Kommer til efteråret

Apple Arcade kommer direkte i din App Store – men desværre først til efteråret. Til gengæld kommer tjenesten i hele 150 lande – og altså formentlig også i Danmark.

Apple Arcade: Nu kan du abonnere på spil i App Store