Apple Arcade åbner døren på klem for betatestere

Apples stiltjeneste, Apple Arcade, åbner officielt dørene torsdag den 19. september – samtidig med at iOS 13 frigives – men allerede i aftes åbnede Apple dørene på klem. Brugere, der kører betaudgaven af iOS 13.1 kan allerede nu få adgang til tjenesten – og den første måned er gratis.

Apple lover, at der vil være ”mere end hundrede spil” på tjenesten – alle sammen kan hentes gratis, når abonnement er startet. I skrivende stund er der dog knapt så mange, men der tilføjes løbende nye titler.

I takt med at Apple Arcade er kommet ud, er der dukket anmeldelser op af tjenesten og de er generelt temmelig positive. Brugerne roser især udvalget af spiltitler og abonnementsprisen på 39 kroner om måneden.

Apple Arcade vil være tilgængelig på både iPhone, iPad, Mac og Apple TV – og vil understøtte brug af controllere fra Xbox og PlayStation. I første omgang er der dog kun adgang til Apple Arcade fra iPhones – men de øvrige enheder kan sandsynligvis kobles på efter torsdag.

Kører du iOS 13.1 er det ret simpelt at få adgang; åben App Store på din iPhone, klik på Arcade-ikonet nederst og følg instruktionerne.

Apple Arcade åbner døren på klem for betatestere